Die EFF het Donderdag ’n verklaring uitgereik waarin hy sê hy steun die huidige administrasie van die munisipaliteit, “wat omsien na die belange van die armes en toegewyd is daaraan om die mense in sy gebied op te hef”.
Die EFF het ’n groot rol in die verwydering van die voormalige DA-burgemeester, Athol Trollip, en sy koalisieregering gespeel. Die party se vennootskap met die DA in die metro het skipbreuk gely toe die DA nie sy mosie op nasionale vlak gesteun het om wysiging van die Grondwet om die onteiening van grond sonder vergoeding moontlik te maak nie. Die EFF-leier, Julius Malema, het toe Trollip se kop geëis.
Peter het ’n beroep gedoen op koalisievennote om toe te sien dat die administrasie ongeskonde bly en nie verdeeldheid te saai nie.